
A V I Z

asupra proiectului de Lege privind aprobarea Ordonanţei de urgenţă a Guvernului nr.53/2002 pentru modificarea termenului de depunere a declaraţiilor de venit pe anul 2001.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.53/2002 pentru modificarea termenului de depunere a declaraţiilor de venit pe anul 2001, trimis cu adresa nr.237 din  9 mai 2002, înregistrată sub nr.31/481 din  9 mai 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  15 mai 2002.



Membrii comisiei au examinat ordonanţa de urgenţă a Guvernului, supusă aprobării,  expunerea de motive la proiectul de lege şi  avizul favorabil al Consiliului Legislativ nr.571/30.04.2002. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma prezentată de iniţiator. 



În raport de obiectul şi conţinutul său, proiectul de lege face parte din categoria legilor ordinare.

                                   VICEPREŞEDINTE,

                                 Emil BOC

consilier

Diaconu Dumitra

